पाएं अपने शहर की ताज़ा ख़बरें और फ्री ई-पेपरडाउनलोड करें
ग्राम पंचायत रौंडकला में मनरेगा के तहत कई कार्यों में भारी धांधली व फर्जीवाड़ा होने की ग्रामीणों ने कलेक्टर से शिकायत की है। गांव के सुगरसिंह, राजीव, अभयसिंह, भगवानसिंह, सबरसिंह आदि ने बताया कि रोंडकला में ग्रेवल सडक निर्माण भड्डू की घटा से रामनाथ के पुरा तक, नाला उपचार एवं भू जल संरक्षण, ओम बाबा आश्रम के पास रूंधौड, सेड माता के पास, रुग्गापुरा, नाला उपचार शिवसिंह के खेत के पास आगर्री जगहों पर मनरेगा के तहत विभिन्न कार्य संचालित होना बताया जा रहा है,जबकि सरपंच-सचिव व जेईएन की मिलीभगत से कहीं भी कोई काम ही नहीं चल रहा है। जिस स्थान पर स्वीकृत कार्य प्रदर्शित किए गए हैं,वहां एक भी ग्रामीण मजदूर को काम नहीं मिला है। गरीबों को प्रलोभन देकर उनके जॉबकार्ड लेकर फर्जी मस्टररोल भरने का काम हो रहा है,जबकि रोजगार नहीं दिया जा रहा है। इन कार्यों की तुरंत जांच कर फर्जीवाड़े को रोकने की मांग की गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn